**НАРОДНО ЧИТАЛИЩЕ “ЛОЗА 1870” ГРАД БОБОШЕВО**

Изх.№ 3 /13.03.2023г.

ДО

Кмета

на

гр. Бобошево

**ИНФОРМАЦИЯ**

 **за дейността на Народно читалище “Лоза 1870”**

**град Бобошево за 2022 година**

 Читалището е оцелявало в най-трудни и тежки времена, защото здравия български дух е озарявал душите. Бобошевското читалище задоволява духовните потребности на местните хора, а именно:

* развитие и обогатяване на културния живот, социалната и образователна дейност;
* запазване на обичаите и традициите;
* възпитаване и утвърждаване на национално съзнание;
* осигуряване на достъп до информация;
* предоставяне на компютри и интернет услуги.

 В читалището се събират всички будни българи, където общуват, обменят информация, разговарят и обсъждат прочетено, видяно, преживяно. Днес читалището е място, където определен кръг от хора – млади и стари се занимават с творчество. Не професионално, не като задължение или като единствено призвание, а по влечение, защото искат да сътворят нещо, макар и несъвършено, но свое. В него читалищните дейци изявяват своите умения – танцови, певчески, словесни.

 Народно читалище “ Лоза 1870 “ отговаря на изискванията по чл.9, ал.8 от ЗНЧ. В читалището ни има 150 членове за 2022 година. Съгласно новите изисквания от закона на Юридическите лица с нестопанска цел, читалището ни е регистрирано в Търговския регистър под номер 896.

 Дейността на читалището се ръководи от приета Програма

за работа и от Годишен календарен план.

 Най-старата дейност на читалището е библиотеката. Като цяло библиотечният фонд е голям и добре съхраняван. Обновява се от дарения и закупени книги. Библиотечният фонд наброява 22 530 тома.Закупени са нови книги на стойност 420лв., от членския внос и от средства на читалището. Всяка година се прави инвентаризация на библиотечния фонд и се подават данни за библиотеката, да бъде вписана в публичния регистър на обществените библиотеки под номер 1383.

 Читалището разполага с компютърна и интернет зала, това създава по-лесен достъп до навременна информация и дава възможности за комуникации.

 Културната дейност се изразява основно в издирване и опазване на автентичния фолклор и обичаи. Културния продукт предлаган от читалищния колектив е разнообразен, той е съобразен с местните обичаи и традиции, с тяхното опазване и развитие.

 Друга форма на читалищната дейност е самодейността или както я наричаме днес – любителско изкуство. Колкото и да е трудно в днешните условия, традицията продължава. Представата, че без пари култура не се прави, тук е опровергана – прави се с любов, с желание да дадеш нещо от себе си на другите, без да чакаш някакви материални облаги.

 Единствената награда, която творците получават са аплодисментите на хората.

**През годината са реализирани следните мероприятия:**

* **21 януари** – „Бабинден”
* **12 февруари** - Открит урок на децата от ТС“7/8“ пред родители и гости „Запознаване с пролетния цикъл празници“
* **14 февруари** – Трифон Зарезан
* **1 март –** Ден на самодееца и посрещане на Баба марта – Тържество на всички самодейци.
* **3 март** – 144 години от Освобождението на България, митинг-заря.
* **22 март** – Пролетен концерт – Танцов състав „7/8“, в гр.Благоевград.
* **30 март** - 152 години от рождението на Иван Кепов - информационно табло.
* **17 април** – Цветница , музика
* **21 април** – Великденски конкурс- „Най-красиво боядисано яйце“
* **23 април** - Великденски концерт
* **30 април** – участие на женски ТС „7/8“, в Националния фолклорен фестивал „Сеславска пролет“.
* **24 май** –Ден на славянската писменост и култура, съвместно с ОУ“Св.Св. Кирил и Методий“, участие на всички самодейци от читалището.
* **1 юни** – Ден на детето, с участието на аниматори от гр.Благоевград, раздадени подаръци и лакомства на всички присъствали деца.
* **2 юни –** Ден на Ботев и загиналите за свободата на България, митинг – заря.
* **4 юни** – участие на ТС “Бобошевско веселие“ във фолклорен фестивал „Дръж се земьо, шоп те гази“ в с.Доброславци.
* **12 юни** – Участие на ТС „ 7/8“ в Празника на художествената самодейност „ Рила пее и танцува 2022г“.
* **19 юни** – Участие на женски танцов състав и детски танцов състав „7/8“-ми, в заснемането на клипове на народната певица Стойка Германова по Фолклор ТВ
* **2 юли –** участие на Танцов състав „Бобошевско веселие“ в Шестнадесети международен фолклорен конкурс „Пауталия“, гр.Кюстендил. – I – во място.
* **23 юли** – Участие на ТС „7/8“ в Международен фолклорен фестивал „Сребърна пафта“ – гр.Кюстендил.
* **18 август –** Осми фолклорен фестивал „Бобошевско веселие“ - участие на самодейните състави.
* **19 август-** Празника на моя град с участието на ТС “Бобошевско веселие“.
* **3 септември –** Участие на ТС “Бобошевско веселие“ в Национална фолклорна среща „ Китен и приятели“ гр.Китен
* **6 септември** –137 години от Съединението на България с Източна Румелия.
* **22 септември** – Независимостта на България.
* **1 ноември** – Ден на будителите – тържество на детски танцов състав „7/8“
* **10 декември** – Коледен концерт с участието на група „Спринт“, самодейците при НЧ“Лоза 1870“, запалване на светлините на елхата и заря.
* **Репетиции**

 През изминалата 2022 година, бе извършен текущ ремонт на фасадата на главния вход и текущ ремонт на репетиционната зала.

Разходите от извършените ремонтни дейности бяха заплатени от бюджета на читалището. Читалище “Лоза 1870” гр.Бобошево е с богати традиции, които са съхранени и продължават до днес.

 Убедени сме, че читалището ще продължи да живее, за да запази нашата духовност и нашите корени.

 Предизвикателствата си струват, ние, читалищните дейци да продължим напред, да запазим това наше драгоценно завоевание – читалището .

**Васил Маринов**

*Председател НЧ*